Sabinet | The Carter administration and the institution of the 1977 mandatory arms embargo against South Africa : rhetoric or active action?
n Historia - The Carter administration and the institution of the 1977 mandatory arms embargo against South Africa : rhetoric or active action?
Author Anna-Mart Van Wyk and Jackie Grobler
Source : Historia, Volume 51, Issue 1, May 2006, p. 163 - 199
Keyword(s) : Amerikaanse anti-apartheidsbeweging, Amerikaanse buitelandse beleid, Arms embargo, Arms embargo implementation, Arms industry, Arms shipments, Carter administration, Carter-administrasie, Kernwapens, Nuclear weapons, Sanctions, Sanksies, South African Apartheid Government, Suid-Afrikaanse apartheidsregering, United States foreign policy, US anti-apartheid movement, Wapenbesendings, Wapenindustrie, Wapenverbod and Wapenverbod toepassing
<b>Die Carter-administrasie en die instelling van die 1977-verpligte wapenverbod teen Suid-Afrika : retoriek of aktiewe optrede?</b> <br>Met Jimmy Carter se aanvaarding van die presidentskap van die Verenigde State van Amerika in Januarie 1977, het hy voor &apos;n moeilike taak te staan gekom. Menseregte-aktiviste vanoor die wêreld het van hom verwag om strenger teen die Suid-Afrikaanse regering op te tree weens laasgenoemde se apartheidsbeleid (wat as &apos;n verregaande skending van menseregte beskou is), asook weens die Suid-Afrikaanse regering se opgaring van militêre voorrade en Suidwes-Afrika (Namibië) se onafhanklikheids-vraagstuk. Suid-Afrika se administratiewe en militêre teenwoordigheid in laasgenoemde is naamlik as onwettig beskou. Gedurende die presidensiële verkiesingsveldtog van 1976, het Carter verklaar dat hy &apos;n vurige voorstander van menseregte is en onderneem dat hy alles in sy vermoë sou doen om teen diegene op te tree wat hulle aan die skending van menseregte skuldig maak. Na sy verkiesing, was dit nou tyd om hierdie beloftes na te kom. Die vraag is of hy werklik ernstig was daaroor om teen die Suid-Afrikaanse regering op te tree, en of hierdie uitsprake van hom nie maar net weer dieselfde verbale retoriek was wat ook deur vorige Amerikaanse regerings gebruik is nie. Hierdie artikel ondersoek die verklarings en optrede van die Carter-administrasie teenoor Suid-Afrika gedurende Carter se eerste tien maande aan bewind, asook die faktore wat &apos;n rol gespeel het in die neem van die besluit om &apos;n verpligte wapenverbod teen Suid-Afrika in te stel. Ten slotte word bevind dat, hoewel Carter en sy administrasie die Suid-Afrikaanse regering voortdurend mondelings terreggewys het, dit maar net weer &apos;n voorbeeld van anti-apartheid retoriek was. Die feit is dat die verpligte wapenverbod nie werklik as &apos;n nuwe verwikkeling in die Amerikaanse beleid teenoor Suid-Afrika beskou kan word nie.
Persistent Link : http://hdl.handle.net/10520/EJC38213